সবাই ৯-৫টা চাকরি করে আমিও করি। সকাল ৯টায় অফিসে যাই সাধারণ জনগণ আসে, আবেদন করে, সামর্থের মধ্যে দ্রুততার সাথে কাজ করার চেষ্টা করি। এমনটাই তো হবার কথা। দিনশেষে হিসাব করি যা আমার দেবার কথা সেটা ঠিক মত দিতে পেরেছি কিনা? আমি কি আরো বেশি কিছু দিতে পারতাম? নিজের দায়িত্বের বাইরে আর কি দিতে পেরেছি? দিন শেষে হিসাবের খাতায় দেখা যেত দায়িত্বের বাইরে আমার দেবার পরিমাণ প্রায় শুন্য। প্রায়ই চিন্তা করতাম এমন একটা কিছু করা যায় না— যেটা আমার জব ডেস্ক্রিপশনে লেখা নাই, যেই কাজটা করতে আমার বস কখনো আমাকে বাধ্য করবে না।